AQSh prezidenti Barak Obama AQShning sobiq davlat kotibi Xillari Klinton ushbu lavozimda ishlaganda AQSh milliy xavfsizligini hech qachon xavf ostiga qo‘ymaganini aytdi. Bu haqda RIA “Novosti” axborot agentligi xabar bermoqda. Obama teleintervyuda Klinton elektron pochtasidan foydalanishda e’tiborsizlik qilganini tan olganini aytdi. Obamaning aytishicha, Klinton davlat kotibi sifatida o‘z vatani uchun 4 yil mobaynida sadoqat bilan xizmat qilgan va "tahsinga sazovor ish qilgan". Avvalroq AQSh Davlat departamenti Klintonning o‘z shaxsiy pochtasidan xizmat maqsadlarida foydalangani bilan bog‘liq mojaro sababli unga nisbatan olib borilgan ichki tergovni to‘xtatgani ma’lum bo‘lgandi.